《送姻家大尹邓廷绶归东莞》
明代·翟溥福

用舍行藏道义明，飘然归去世缘轻。鉴湖已遂知章愿，彭泽空留靖节名。

夜月屋梁京国梦，春风薇蕨粤山情。蹇予垂白犹羁宦，无限乡心逐去旌。

作者简介：广东东莞人，字本德。永乐二年进士。授青阳知县，累迁为南康知府。筑鄱阳湖堤，为舟楫避风之所。修复白鹿书院，延师授徒。以年老致仕，卒年七十一。